पाएं अपने शहर की ताज़ा ख़बरें और फ्री ई-पेपरडाउनलोड करें
गांधीनगर। ‘मैंने कल ही कहा था आडवाणी जी लाखों कार्यकर्ताओं को निराश नहीं करेंगे। मैं आज आडवाणी जी के निर्णय का ह्रदय से स्वागत करता हूं।’ ये शब्द हैं गुजरात के मुख्यमंत्री नरेंद्र मोदी के। मोदी ने यह बात सोशल नेटवर्किग साइट ट्विटर पर लिखी है।
उल्लेखनीय है कि बीजेपी में सभी पदों से इस्तीफा देने वाले लालकृष्ण आडवाणी को मनाने की कोशिशों के बाद भाजपा अध्यक्ष राजनाथ सिंह ने दावा किया कि आडवाणी पार्टी का फैसला मानने के लिए तैयार हो गए हैं। आडवाणी के घर पर हुई प्रेस कांफ्रेंस में राजनाथ, नितिन गडकरी, सुषमा स्वराज और उमा भारती मीडिया के सामने आए। मंगलवार शाम को राजनाथ और आडवाणी के बीच मुलाकात हुई। इसके बाद उन्होंने आडवाणी के घर पर ही प्रेस कांफ्रेंस की। उन्होंने कहा कि आडवाणी ने पार्टी का फैसला मानने पर रजामंदी दे दी है।
आडवाणी के मीडिया के सामने न आने के सवाल पर बीजेपी प्रमुख राजनाथ सिंह ने कहा कि आडवाणी जी उनके बगल में बैठकर प्रेस कांफ्रेंस सुनते तो यह सामान्य शिष्टाचार के खिलाफ होता। इसलिए उन्होंने आडवाणी जी से कहा कि उन्हें प्रेस कांफ्रेंस में आने की जरूरत नहीं है। राजनाथ ने बताया कि आरएसएस प्रमुख मोहन भागवत ने आडवाणी जी से बात की और उनसे बीजेपी संसदीय कमेटी का प्रस्ताव स्वीकार करने को कहा। और आडवाणी इस बात को मान गए। राजनाथ सिंह का कहना था कि आडवाणी जी को पार्टी की फंक्शनिंग को लेकर भविष्य में जो भी शिकायत होगी वह खुद उनसे बात करेंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn